Seletuskiri otsuse eelnõule **„Ehitise peremehetuks tunnistamine (Kase 11)“**

Tulenevalt asjaõigusseadusest on asi peremehetu, kui see ei ole veel olnud kellegi omandis või kui omanik on valduse lõpetanud omandist loobumise tahtega.

Tulenevalt asjaõigusseaduse rakendamise seadusest on peremehetu ehitise hõivamise kohustus kohalikul omavalitsusel ja riigil vastavalt Vabariigi valitsuse kehtestatud määruses sätestatule. Ehitise hõivamise eesmärk on korrastada omandisuhteid, et omanikuta asjale tekiks omanik.

**Mulgi Vallavolikogu 17.06.2020 otsusega nr 150** „Peremehetute ehitiste väljaselgitamine Mõisakülas linnas Kase tn 11 algatati peremehetute ehitiste väljaselgitamine asukohaga Kase tn 11 Mõisaküla linnas.

Mulgi vallas Mõisaküla linnas aadressiga Kase tn 11 paikneval maaüksusel asuvad elamu ja saun-kuur. Ehitiste mõttelisel osal suurusega 6/144 puudub Mulgi Vallavalitsusele teadaolevalt omanik.

Kase tn 11, Mõisaküla linn asuvatele ehitistele ei ole õnnestunud leida mõttelisele osale suurusega 6/144 omanikku. Omaniku leidmisega on tegeletud koostöös Kersti Kulla notaribürooga.

Pärijate väljaselgitamise tulemusena on hooned saanud endale neli omanikku – Reet Kaldur, Pärnu linn, Valda vald ja Mulgi vald. Mulgi vald omab hoonetest hetkel mõttelist osa 5/144. Omaniku mitteleidmisel lisandub Mulgi vallale veel 6/144.

Pärnu linna ja Valga vallaga on peetud läbirääkimisi ja on oldud seda meelt, et KOV-idele

kuuluvad osad müüakse Reet Kaldurile, kes saab ehitiste ainuomanikuks.

Maaüksuse maakorralduslik pool on endiselt lõpule viimata pärijate mitteleidmise tõttu. Kui kõik ehitiste mõttelised osad on leidnud omanikud, siis jätkub menetlus maatoimingutega. Katastriüksuse plaani koostamine selle maaüksuse puhul toimub plaani- ja kaardimaterjali alusel e-katastris tasuta. Maa mõõdistamist tellima ei pea.

Kase 11 ehitistega alustas endine Mõisaküla Linnavalitsus hoonestusõiguse seadmist, seejärel sai 5/144 omanikuks saamise tagajärjel menetlusest maa munitsipaalomandisse taotlemine ja nüüd jätkub menetlemine peremehetute ehitiste väljaselgitamisega.

Avalikes Teadaannetes 30.06.2020 avaldatud teadaande põhjal ei esitatud kahe kuu jooksul vastuväiteid ja dokumente, mis tõendaks kellegi omandiõigust ehitistele mõttelisele osale suurusega 6/144.

Tulenevalt peremehetu ehitise hõivamise korrast otsustab vallavolikogu, kas ehitis on peremehetu või mitte ja pärast volikogu otsuse jõustumist ehitise peremehetuse tuvastamise kohta võtab vald ehitise oma valdusse, mille kohta koostatakse vastav akt. Nimetatud akt koos kohaliku omavalitsuse volikogu otsusega on aluseks Mulgi valla kandmiseks riiklikusse ehitisregistrisse ehitise omanikuna.

 ***Lisa: Volikogu otsuse eelnõu „Ehitise peremehetuks tunnistamine“***

*Eelnõu koostaja: keskkonna- ja maaspetsialist Mirjam Järve*

Eelnõu esitaja: Mulgi Vallavalitsus

Ettekandja: abivallavanem/linnapea/valdkonnajuht Ervin Tamberg